b'\n_START_ARTICLE_\nJT Generalin\xc4\x97s Asambl\xc4\x97jos rezoliucija 68/262\n_START_PARAGRAPH_\nJT Generalin\xc4\x97s Asambl\xc4\x97jos rezoliucija 68/262 buvo priimta 2014\xc2\xa0m. kovo 27 d. 68-os Generalin\xc4\x97s Asambl\xc4\x97jos metu. Rezoliucija buvo 2014 m. Krymo kriz\xc4\x97s \xc4\xafvyki\xc5\xb3 atsakas. Rezoliucija patvirtino, kad Krymo referendumas yra nelegitimus ir jo teritorijos prijungimas prie Rusijos yra neteis\xc4\x97tas._NEWLINE_\xc5\xa0i rezoliucija buvo priimta po to, kai 100 nari\xc5\xb3 balsavo u\xc5\xbe, 11\xc2\xa0\xe2\x80\x93 prie\xc5\xa1, dar 58 susilaik\xc4\x97._NEWLINE_Rezoliucij\xc4\x85 paruo\xc5\xa1\xc4\x97 ir pristat\xc4\x97 Kanada, Kosta Rika, Vokietija, Lietuva ir Ukraina. Rezoliucija buvo priimta po to, kai Jungtini\xc5\xb3 Taut\xc5\xb3 Saugumo Taryba septynis kartus nes\xc4\x97kmingai band\xc4\x97 priimti savo sprendimus, kiekvien\xc4\x85 kart\xc4\x85 sulaukdama Rusijos veto.'